
PL.x 356


AVIZ
asupra propunerii legislative pentru modificarea art. 7 alin 9 din Legea nr. 50/1991 privind autorizarea executării lucrărilor de construcţii


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea art. 7 alin 9 din Legea nr. 50/1991 privind autorizarea executării lucrărilor de construcţii, trimisă cu adresa nr. Pl.x- 356 din 25 aprilie 2006 şi înregistrat sub nr. 31/562 din 26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 13 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din 7 iunie 2006.


Membrii comisiei au examinat propunerea legislativă supusă aprobării,  expunerea de motive, avizul favorabil al Consilului Legislativ cu nr. 1566/4.11.2005 şi punctul de vedere al Guvernului, cu nr. 157 din 13.01.2006, care nu susţine adoptarea acestei iniţiative legislative.
În urma dezbaterilor, constatându-se că măsurile propuse în această iniţiativă legislativă ar îngreuna, în mod nejustificat, procedura de autorizare apărând posibilitatea de stopare cu rea-credinţă a unor investiţii prin deschiderea de procese nejustificate, membrii comisiei au hotărât, cu unanimitate de voturi, avizarea negativă a propunerii legislative, 


În raport de obiectul şi conţinutul său, proiectul de lege face parte din categoria legilor organice.
                   PREŞEDINTE,                             SECRETAR,
                    Sergiu Andon                              George Băeşu
Consilier

Dr. George Cucu

